Regin
Regin (talaffuzi: rejin)(shuningdek, Prax (talaffuzi: praks) yoki QWERTY(talaffuzi: kveti) nomi bilan ham tanilgan) — Amerika Qoʻshma Shtatlari Milliy Xavfsizlik Agentligi (NSA) va uning Britaniyadagi hamkasbi Hukumat Aloqa Bosh boshqarmasi (HAB) tomonidan qoʻllaniladigan murakkab zararli dastur va xakerlik vositalari toʻplami. Dastur ilk marotaba 2014-yil noyabr oyida Kasperskiy laboratoriyasi, Symantec va The Intercept tomonidan ommaga oshkor qilingan. Zararli dastur Microsoft Windows operatsion tizimida ishlovchi kompyuterlarning muayyan foydalanuvchilarini nishoni deb biladi hamda AQSh razvedka agentligi NSA va uning britaniyalik hamkasbi GCHQ bilan doimiy aloqaga egadir. Intercept dasturni yuklab olish uchun Regin namunalarini taqdim etadi. Belgiya telekommunikatsiya provayderi Belgacomda topilgan zararli dasturlar shular jumlasidandir. Kasperskiy laboratoriyasi xodimlari soʻzlariga koʻra, Regin haqida ilk bor 2012-yil bahorida maʼlum boʻlgan. Biroq eng dastlabki namunalar 2003-yilga toʻgʻri kelisi haqida taʼkidlab oʻtilgan. (Regin nomi birinchi marta VirusTotal veb-saytida 2011-yil 9-martda qoʻllanilgan). Regin zararli dasturi tomonidan butun dunyo boʻylab zararlangan kompyuterlarning 28 foizi Rossiyada, 24 foizi Saudiya Arabistonida, 9 foizi Meksika va Irlandiyada va 5 foizi Hindiston, Afgʻoniston, Eron, Belgiya, Avstriya va Pokistonda boʻlgan. Kasperskiyning aytishicha, zararli dasturlardan asosiy qurbonlar jismoniy shaxslar, kichik biznes va telekommunikatsiya kompaniyalari hisoblanadi. Regin Stuxnet bilan taqqoslanadi va „yaxshi manbalarga ega ishlab chiqish guruhlari“, ehtimol Gʻarb hukumati tomonidan maqsadli koʻp maqsadli maʼlumotlarni yigʻish vositasi sifatida ishlab chiqilgan deb ishoniladi. Die Welt nashrining yozishicha, Microsoftʼning xavfsizlik boʻyicha mutaxassislari unga 2011-yilda Norseʼning shu nomli ishi boʻyicha unga „Regin“ nomini berishgan.